Детска градина  № 1  „ Ян Бибиян “
гр. Хасково 6300, ул. „Македония“ № 32, email: cdg1_haskovo@abv.bg, тел:0885 123 029



Утвърждавам:	
АНТОАНЕТА КАМEНОВА
Директор на ДГ № 1 “Ян Бибиян”

С Т Р А Т Е Г И Я
за развитие на Детска градина № 1 “Ян Бибиян” гр. Хасково за периода от 2025 до 2029 година
1. Мисия на ДГ № 1 „Ян Бибиян”:
Възпитание и обучение според държавните образователни изисквания. Усвояване и формиране на общочовешки и национални ценности, развитие на индивидуалността и стимулиране на творческите заложби на децата.
Визия на ДГ № 1 „Ян Бибиян” :
Запазване на облика на ДГ № 1 „Ян Бибиян” в условията на образователно- възпитателния процес, чрез изпълнение на приоритетите насочени към задоволяване потребностите на детето, гарантираща успешното й интегриране в обществото.
Да се засили вниманието при подкрепа на деца и семейства. Осигуряване на равен достъп до качествено образование.
Главна цел:
· Осигуряване на сигурна, безопасна среда в детската градина.
· Използване на иновативни форми на работа.
· Реализиране на възпитателна работа в ДГ № 1 при добронамерено и ползотворно взаимодействие със семейството.
· Изграждане	на	приветлива,	естетична	и	енергоспестяваща	материално- техническа база;
· Разпространение на добри организационни и педагогически практики.
Стратегии в дейността на ДГ № 1 „Ян Бибиян”
· Интеграция	и	съхраняване	на	идентичността	на	децата	от	етническите малцинства, чрез обучение;
· Да се прилага здравословно хранене на децата, което да е съобразено със статута на Националната мрежа, утвърждаваща здраве;
· Защита правата на всяко дете, съобразно Конвенцията на ООН за правата на детето и Закона за закрила на детето в Република България;
· Разгръщане на творчеството и новаторството.
Приоритети в дейността на ДГ № 1 „Ян Бибиян”

· Чрез дейностите в ДГ № 1 „Ян Бибиян” да се подсигурят реални условия за личностно развитие на всяко дете;
· Привличане на финансови средства чрез проекти на Европейския съюз и други финансови институции за повишаване на енергийната ефективности и цялостно обновявяне на сградите на ДГ № 1 и дворни пространства.
· Засилване на контактите между родителите и учителите с цел повишаване на взаимната информираност за работата на децата;
· Използване на иновативни методи на преподаване с цел по-добра мотивация на
децата;
· Разширяване сътрудничеството с Родителското настоятелство и	Общесвения
съвет с цел подкрепа на образователни проекти.
Дейности за реализиране на целите, стратегиите и приоритетите
Опираме се на Националната програма за развитие на предучилищното възпитание и подготовка. Основаваме се на идеята, че главна ценност в образователната система е детето и всяка идея за развитие и обучение трябва да бъде осмисляна през тази рамка. Тя поставя образователно-възпитателната ни система в придобиване на знания за цял живот.
Един от принципите ни е баланс между достойнства на българското образование и ЗПУО. Основната цел е равен достъп до образование и осигуряване на добро качество на този процес. Цел в работата ни ще бъде:
- Непрекъснато надграждане на знания и умения у децата, развитие на индивидуалния им потенциал и възможност за пълноценна изява.
Задачи чрез които да я постигнем:
1. Да се стимулира развитието на детето. То да постигне най-доброто на което е способно в благоприятна среда в детската градина.
2. Да се възпитава у детето самостоятелност и увереност в собствените възможности.
3. Да	продължи	квалификацията	на	персонала,	съобразно изискванията на Националната програма.
4. Активна работа със семействата за постигане на максимално взаимодействие между дете - детска градина - родител.

Утвърждавам: ...............................

АНТОАНЕТА КАМEНОВА
Директор на ДГ № 1 “Ян Бибиян”

П Р О Г Р А М Н А	С И С Т Е М А
Цялостна концепция за развитие на детето и придобиване на компетентности по всяко образователно направление, чрез подходи и форми на педагогическо взаимодействие, които са в съответствие със Закона за предучилищното и училищното образование и неговото изменение и допълнение от 09.09.2020 г., Наредба № 5 и Държавните образователни стандарти за предучилищното образование.

Приоритети:
· Образователно съдържание, включващо ключови за децата знания, умения и отношения по образователните направления и връзката между тях.
· Връзка	между всички	възрастови	групи	в	детската	градина,	както	и	към образователния процес в училище.
· Ефективна система за проследяване на резултатите от процеса на усвояване на знания, умения и отношения.
Концептуални цели:
Основна цел:
Цялостно развитие на детето и създаване на условия за изява на индивидуалния му потенциал и емоционално благополучие.
Водещи цели:
1. Осигуряване на образователен процес, съобразен с образователните направления и образователните ядра, определени от ДОС.
2. Осигуряване на взаимодействие между дейностите на детето, в съответствие с задачите по образователни направления и образователните ядра към всяко направление.
3. Приложение на основни и допълнителни подходи и форми на педагогическо взаимодействие, съобразени с възрастта на децата и постигане на компетентностите, определени в ДОС за предучилищно образование.
4. Активното присъствие на игрови ситуации и игрови подходи в образователния процес по всички направления.
5. Осигуряване на баланс между Програмната система – от една страна и от друга – необходимостта от периодично усъвършенстване и актуализиране на стратегията за развитие на детската градина.
Тематичното разпределение по образователните направления за всяка възрастова група се характеризира с:
· Ритмично и балансирано разпределение на образователното съдържание по теми, месеци и седмици.
· Принадлежност на всяка тема към съответно образователно ядро.
· Очаквани резултати от целенасочената работа по всяка тема.
· Пособия от образователната система подходящи за дейности на детето към съответната тема.

ТEМАТИЧНО РАЗПРЕДЕЛЕНИЕ НА ВСЯКА ВЪЗРАСТОВА ГРУПА
Тематичното разпределение осигурява ритмичното и балансираното разпределяне на съдържанието по образователните направления и включва темите за постигане на отделни компетентности, като очаквани резултати от обучението, както и методите и формите за

проследяване на постиженията на децата. Тематично разпределение отчита интересите на децата и спецификата на образователната среда.

ХОРАРИУМ ПО ВЪЗРАСТОВИ ГРУПИ
първа възрастова група	3 – 4 годишни
втора възрастова група		4 – 5 годишни трета подготвителна възрастова група	5 – 6 годишни четвърта подготвителна възрастова група    6 –7 годишнш

сграда 1 и сграда 2

	Образователно направление
	първа група
	втора група
	трета група
	подготвите на
група

	Български ези литература
	1
	2
	2
	3

	Математика
	1
	1
	2
	3

	Околен свят
	1
	2
	2
	2

	Изобразително изкуство
	2
	2
	2
	2

	Музика
	2
	2
	2
	2

	Конструиране и технологии
	1
	1
	2
	2

	Физическа култура
	3
	3
	3
	3

	Общ брой
	11
	13
	15
	17



ПОДХОДИ И ФОРМИ НА ПЕДАГОГИЧЕСКО ВЗАИМОДЕЙСТВИЕ
1. ПОДХОДИ НА ПЕДАГОГИЧЕСКО ВЗАИМОДЕЙСТВИЕ
Подходи, които учителите от детското заведение прилагат. Хуманно-личностен подход:
· Личният опит е в основата на субективния опит - детската градина осъзнава и систематизира стихийния опит на детето;
· Възпитаването и обучението на детето се осъществяват чрез съчетаване на словесните с игрови, нагледни и практически интерактивни техники;
· Придобиване от детето на културни компетенции чрез водещата игрова дейност;
· Търсене на индикатори за вътрешната динамика на игра и усвояване, на познание и креативност;
· Осигуряване на индивидуално	развитие - стабилност, присъединяване и приемане, самоуважение и толерантност.

Рефлексивен и ценностно - ориентиран подход:
· Развитие на самооценка, самоконтрол - саморегулация при решаване на игрови, практически и познавателни задачи;
· Интегриране на всички процеси на взаимодействие, които развиват детската индивидуалност с цел стимулиране на представи, умения и компетенции;
· Стимулиране на между културната рефлексия в европейското образователно пространство.
Комуникативно-експресивен и креативен подход:
· Разчита се на неформални контакти, общи желания, идеи и проекти;
· Подпомага се индивидуалната експресивност на детето;
· Акцентира се върху креативните прояви в играта, познанието, общуването;
· Развиват се комуникативни умения, уменията за работа с другите – в малки групи и в екип.

2. ФОРМИ НА ПЕДАГОГИЧЕСКО ВЗАИМОДЕЙСТВИЕ
ОСНОВНИ	И	ДОПЪЛНИТЕЛ	ФОРМИ	НА	ПЕДАГОГИЧЕСКО ВЗАИМОДЕЙСТВИЕ

ОСНОВНА ФОРМА - ПЕДАГОГИЧЕСКА СИТУАЦИЯ
Образователни направления	за провеждане на основни форми на педагогическо взаимодействие.
1. Български език и литература;
2. Математика;
3. Околен свят;
4. Изобразително изкуство;
5. Музика;
6. Конструиране и технологии;
7. Физическа култура.

Педагогическата ситуация като основна форма се организира само в учебно време.

Форми на педагогическо взаимодействие
Педагогическото взаимодействие е насочено към постигането на определен очакван резултат, свързан с цялостното развитие на детето, в който основни участници са учителят и детето.
При провеждането на педагогическото взаимодействие учителите използват игровата дейност за постигането на компетентностите.
Детската градина осигуряват игрова дейност във всички видове организация на предучилищното образование през учебното и неучебното време.
Педагогическото взаимодействие в предучилищното образование се организира в основна форма и в допълнителни форми.
Формите на педагогическото взаимодействие се организират в съответствие с прилаганата в детската градина програмна система при зачитане на потребностите и интересите на децата.
Основната форма на педагогическо взаимодействие е педагогическата ситуация, която протича предимно под формата на игра.
Педагогическите ситуации се организират само в учебното време и осигуряват постигането на компетентностите по образователни направления.
Конкретното разпределяне на педагогическите ситуации по образователни направления се осъществява в седмично разпределение.

Седмичното разпределение се разработва по възрастови групи от учителите на конкретната група преди началото на учебната година и се утвърждава от директора на детската градина.
Минималният	общ	седмичен	брой	на	педагогическите	ситуации	за	постигане	на компетентностите е:
1. за първа възрастова група	11;
2. за втора възрастова група	13;
3. за трета възрастова група	15;
4. за четвърта възрастова група 17.
Максималният общ седмичен брой на педагогическите ситуации за всяка възрастова група не може да надвишава минималния общ брой с повече от пет педагогически ситуации – за целодневна организация, и с повече от две педагогически ситуации за полудневна и по4асова организация.
Продължителността на една педагогическа ситуация по преценка на учителя е:
· за първа възрастова група	- от 15 до 20 минути
· за втора възрастова група	- от 15 до 20 минути
· за трета възрастова група	- от 20 до 30 минути
· за четвърта възрастова група	- от 20 до 30 минути

ДОПЪЛНИТЕЛНИ ФОРМИ на педагогическо взаимодействие - организират се от учителя съобразно интересите и потребностите на децата и включват спортни и културни дейности, разходки, тържества, празници, изложби, развлечения и др.
Допълнителните форми на педагогическо взаимодействие се провеждат както следва:
1. за периода на учебното време	15 септември до 31 май - 36 учебни седмици
2. за периода на неучебното време   1 юни до 14 септември;
Допълнителните форми се организират по преценка на учителя и в съответствие с цялостната организация на деня, психо-физическите възможности на децата и установената потребност.
ДОПЪЛНИТЕЛНИ ФОРМИ, които се реализират във всички групи, извън времето за провеждане на педагогическите ситуации и които са част от системните дейности на ДГ № 1:
· утринна гимнастика;
· подготовка за закуска /обяд и закуска/ обяд
· мини образователни проекти на групата или на детската градина,
· спортни празници и игри,
· излети,
· разходки,
· екскурзии,
· посещение на музей,
· постановка, детско презентиране,
· работа в ателиета,
· празници и развлечения,
· анимационни игри,
· отбелязване на рождени дни и други.
В допълнителните форми на педагогическо взаимодействие се разширяват и усъвършенстват отделни компетентности, които допринасят за личностното развитие и за разнообразяване на живота на детето - знания, умения и отношения, необходими за успешното преминаване на детето към училищното образование.
Допълнителните форми на педагогическо взаимодействие се организират от учителя на групата извън времето за провеждане на педагогическите ситуации.
Допълнителните форми се организират както в учебното време така и в неучебното време.
Допълнителните форми се организират по преценка на учителя в съответствие с програмната система, прилагана в детската градина, цялостната организация на деня и с интересите и потребностите на децата.
Видове допълнителни форми

Самостоятелни дейности по избор на детето – в зависимост от условията в групата;
Дейности, организирани от детския учител – различни видове игри, състезания, конкурси, екскурзии, лагери, спортни празници, тържества, развлечения, наблюдения на обекти от околната среда.
Провеждат се извън времето на педагогическите ситуации, както в учебното, така също и в неучебното време.

Допълнителни форми използвани в учебно време
Чрез	допълнителните	форми	на	педагогическо	взаимодействие	се	разширяват	и усъвършенстват компетентностите на детето по седемте образователни направления.
Допълнителните форми се организират по преценка на учителя в съответствие с интересите и потребностите на децата.
Наименование: самостоятелните дейности по избор на детето, дейности, организирани от детския учител.
Време за организиране: от 15 септември до 30 май на съответната година. Приложение: в сутрешни режимни моменти и след следобедния сън.
Допълнителни форми използвани през неучебно време
Наименование: самостоятелните дейности по избор на детето, дейности, организирани от детския учител.
Време за организиране: от 1 юни до 14 септември на съответната година. Приложение: в сутрешни режимни моменти и след следобедния сън.
I. РАЗПРЕДЕЛЕНИЕ	НА	ФОРМИТЕ	НА	ПЕДАГОГИЧЕСКО ВЗАИМОДЕЙСТВИЕ
Брой на педагогическите ситуации и образователните	направления в сграда ,,Македония” и сграда „Пинокио”

	Образователно направление
	1 група
	2 група
	Трета група
	Подготвителна група

	Български език и литература
	1
	2
	2
	3

	Математика
	1
	1
	2
	3

	Околен свят
	1
	2
	2
	2

	Изобразително изкуство
	2
	2
	2
	2

	Музика
	2
	2
	2
	2

	Конструиране и технологии
	1
	1
	2
	2

	Физическа култура
	3
	3
	3
	3



	Общ брой
	11
	13
	15
	17





Максималният седмичен общ брой на педагогическите ситуации за всяка възрастова група не може да надвишава минималния общ брой с повече от пет педагогически ситуации - за целодневна организация.

Д Н Е В Е Н	Р Е Ж И М
целодневна организация

	Часови интервал
	Основни и допълнителни форми на педагогическо взаимодействие

	6.30-8.30
	Прием на децата,организирани и дейности по избор

	8.30-9.15
	Закуска

	9.15-10.00
	Педагогическа ситуация от 1 до 36 седмица

	10.00-10.30
	Подкрепителна закуска

	10.30-12.00
	Организирани и дейности по избор

	12.00-13.00
	Обяд

	13.00-15.30
	Следобеден сън

	15.30-15.40
	Подкрепителна закуска

	15.40-16.00
	Педагогическа ситуация от 1 до 36 седмица

	16.00-18.30
	Организирани и дейности по избор, изпращане на децата




градина.

Допълнителни форми, организирани от учителите, които се прилагат в детската

Разпределението на основните форми по вид организация:
Основни форми при при целодневна организация,

1. Български език и литература;
2. Математика;
3. Околен свят;
4. Изобразително изкуство;
5. Музика;
6. Конструиране и технологии;
7. Физическа култура.

Основни форми при полудневна организация:
1. Български език и литература;
2. Математика;
3. Околен свят;
4. Изобразително изкуство;

5. Музика;
6. Конструиране и технологии;
7. Физическа култура.

Основни форми при почасова организация:
1. Български език и литература;
2. Математика;
3. Околен свят;
4. Изобразително изкуство;
5. Музика;
6. Конструиране и технологии;
7. Физическа култура.

Максималният седмичен общ брой на педагогическите ситуации за всяка възрастова група не може да надвишава минималния общ брой с повече от две педагогически ситуации - за полудневна организация.
1. за първа възрастова група	11 + 2;
2. за втора възрастова група	13 + 2;
3. за трета възрастова група	15 + 2;
4. за четвърта възрастова група	17 + 2.

за почасова организация
Максималният седмичен общ брой на педагогическите ситуации не може да надвишава минималния общ брой с повече от две педагогически ситуации - за почасова организация.
1. за първа възрастова група	11;
2. за втора възрастова група	13;
3. за трета възрастова група	15;
4. за четвърта възрастова група	17.
В учебно време се планират само основни форми. Основните форми са педагогически ситуации. Те се разпределят по вид организация, също така и по брой на педагогическите ситуации, които се прилагат в детската градина по образователни направления.

Допълнителните форми, които са с ежедневен и с периодичен характер
· утринна гимнастика;
· подготовка за закуска /обяд и закуска/ обяд
· мини образователни проекти на групата или на детската градина,
· спортни празници и игри,
· излети,
· екскурзии,
· посещение на музей,
· постановка, детско презентиране, конфериране,
· работа в ателиета,
· празници,
· анимационни игри,
· отбелязване на рождени дни
· спортни и културни дейности,
· разходки,
· състезания
· тържества,
· празници,
· изложби,
· развлечения

ДНЕВЕН РЕЖИМ
при полудневна организация

	Часови интервал
	основни и допълнителни форми на педагогическо взаимодействие

	7.30-8.30
	Прием на децата,организирани и дейности по избор

	8.30-9.15
	Закуска

	9.15-10.00
	Педагогически ситуации от 1 до 36 седмица

	10.00-10.30
	Подкрепителна закуска

	10.30-12.00
	Организирани и дейности по избор

	12.00-12.45
	Обяд

	12.45-13.00
	Изпращане на децата



ДНЕВЕН РЕЖИМ
при почасова организация

	Часови интервали
	Основни и допълнителни форми на педагогическо взаимодействие

	9.00
	Прием на децата

	9.00-9.15
	Закуска

	9.15-10.00
	Педагогически ситуации от 1 до 36 седмица

	10.00-10.30
	Подкрепителна закуска

	10.30-12.00
	Организирани и дейности по избор

	12.30-12.45
	Обяд

	12.45-13.00
	Изпращане на децата



Проследяване на резултатите от образователния процес:
1. Проследяването на резултатите от образователния процес има следните задачи:
· да се проверява ефективността на отделните подходи и форми на педагогическо взаимодействие;
· да се проследяват резултатите от образователния процес: по образователни направления - общо за детската група и по отношение на всяко дете;
· на базата на тези резултати да се планира образователния процес по дейности и образователни направления;
· да се осъществява съобразеност на образователния процес с индивидуалните особености или специалните образователни потребности на децата.

2. Средства за проследяване на резултатите от образователния процес се прилагат:
· Текущо: чрез ситуации, включени в хорариума по отделните образователни направления.
· На принципа „вход – изход“: чрез ситуации – също включени в хорариума на образователното направление, в началото и в края на учебната година. Посочените приоритети, концептуални цели, структурирането на тематичното разпределение по групи и образователни направления, както и проследяването на резултатите от образователния процес са важна част от стратегията за развитие на детската градина.

Същност на процеса на проследяване на резултатите от предучилищното образование

Проследяването на резултатите от предучилищното образование на децата във всяка възрастова група се определя от учителя в съответствие с очакваните резултати от възпитанието, обучението и социализацията на децата за всяка възрастова група по образователни направления: български език и литература, математика, околен свят, изобразително изкуство, музика, конструиране и технологии и физическа култура.
В подготвителните групи за училище (5–7-години) акцентът при проследяване на резултатите е необходимо да се проследи цялостно развитие на детската личност; придобиването на съвкупност от компетентности – знания, умения и отношения, необходими за успешно преминаване на детето към училищно образование.

Периодичност на проследяване на резултатите от предучилищното образование
Проследяването на резултатите от постиженията на детето се осъществява от учителите на съответната група в началото и края на учебната годината.
За децата в първа група – в началото на учебната година се провежда обследване, чрез наблюдение на показателите за ранно детско развитие: здраве, физическо и двигателно развитие; езиково, познавателно, социално и емоционално развитие, активност, игра и учене.

Показателите за проследяване на резултатите
Показателите за проследяване на резултатите включват знанията, уменията и способностите проявени в процеса на предучилищното образование и очакваните резултати по образователните направления (български език и литература, математика, околен свят, изобразително изкуство, музика, конструиране и технологии и физическа култура), като се акцентира и върху показатели свързани със социалното и емоционално развитие.

Описание на резултатите от предучилищното образование Информация за детската градина
Резултатите от проследяването на постиженията на детето се вписват в дневника на
групата. Прилагаме единна, обща за цялата детска градина, матрица за описване на индивидуалните резултати на децата в групата. Очертават се категорично различните умения на детето по отделните направления, които са на три нива:
· справя се самостоятелно,
· справя се с насочващи въпроси
· справя се помощ от учителя или друг специалист (музикален ръководител).
Така най-ясно се диференцират постиженията на детето между първото и второ проследяване на резултатите от предучилищното образование. Резултатите от постиженията по ДОС на децата се описват в таблица.

Информация за родителя
Родителите се информират от учителите в групата за индивидуалните резултати на детето. В съдържателно отношение информацията, която получават те, трябва да бъде позитивна обективна и насочваща чрез развиващата програма за по-нататъшната индивидуална работа с детето. Предложената развиваща програма има роля на целенасочено възпитателно взаимодействие към детето, което благоприятства, улеснява, компенсаторното и превантивно развитие на детето в съответната област и образователни направления.
Стъпки за информация на родителя:
· Запознаване с постиженията на детето към момента на проследяването на резултатите, т.е. акцент върху силните страни на детето.
· Запознаване с трудностите на детето към момента на проследяването на резултатите, т.е. тези страни, които са в процес на развитие и са изразени по-слабо;
· Напомняте за постепенното развитие на индивидуалността на детето и неговия потенциал, поради което не се сравнява с другите деца;
· Очертаване на перспективата на детското развитие, необходимостта от развиваща програма и предложението за такава, с оглед създаване на условия за ефективна среда за по- нататъшното детско развитие.
· При запознаване с резултатите учителят трябва да подходи обективно, професионално, етично и толерантно към родителя.

Организация на проследяването
Проследяване на резултатите от предучилищното образование се провежда в началото (втората и третата учебна седмица) и края на учебната година (14 дни).

Методи и форми за проследяване на резултатите от предучилищното образование Наблюдение
Основният метод за проследяване на постиженията на децата е включеното наблюдение.
То е процес от целенасочено наблюдение на детското поведение в различни ситуации, в различни режимни моменти, в различни среди, по време на ежедневните занимания в продължение на цялата учебна година.
Наблюдението е един от многото начини за събиране на информация относно функционирането на децата като цяло. Най-ефективно и информативно е наблюдението на детето в неговата естествената среда, която включва – неговият дом и детската група в които детето се развива. Тази среда предоставя на детето широки възможности за ежедневна изява и проява на различните му знания, способности, начини на поведение, както и на неговите затруднения.
Детската градина е мястото, на която децата играят и проявяват своите чувства, емоционални реакции, двигателни и езикови способности, творческа дейност, отношението към другите деца в групата и по този начин изразяват своите типични черти от характера си.
Наблюдението на детето в естествената му среда има много предимства за него: детето се намира в позната и защитена среда, в която е адаптирано и привикнало да се занимава с ежедневни дейности. Чувства се свободно, сигурно и значимо в резултат на което може да разкрие (пред наблюдаващия, своите силни страни, знания и умения, наред с ограниченията си и затрудненията си. Събраната информация от наблюденията служи за основа при тълкуването на резултатите от развитието и извеждането на съответни изводи и насоки следващия възрастов период.
Цели на наблюдението:
С помощта на информацията, получена чрез наблюдението учителят постига следните цели:

· Опознава индивидуално развитие на децата чрез установяване на техните характерни възрастови и индивидуални особености: нужди, способности, обноски, ограничения и затруднения.
· Планира индивидуална програма за развитие на детето през учебната година, която е насочена към детския потенциал и затруднения.
· Проследява настъпилите промени при децата през учебната годината.
· Периодично уведомява родителите за функционирането на детето в детската
градина.
Видове наблюдения:
Детският учител участва в дейността на детето на различни нива – от ниво на не- участникв наблюдението; до пряк участник в него.
а) Наблюдение, в което учителят не участва.
Задачата при този вид наблюдение е учителят само и единствено да наблюдава и проучва автентичността на детето в обичайните естествени условия и действия в детската група, без да се включва в разговор с него или да се намесва по някакъв начин в ситуацията, който би могъл да повлияе върху неговото поведение.
Силни страни на наблюдението: спомага за деликатно регистриране на спонтанното и автентично поведение на детето и взаимодействията му с околната и социална среда, без то да усеща, че е център на наблюдение.
Слаба страна на наблюдението е субективизма на учителя по време на наблюдението. б) Наблюдение, в което учителят е участник (включено наблюдение)
Задача при този вид наблюдение е учителят – наблюдател да участва в дейностите на детето.
Дава разяснения, задаване на насочващи въпроси, използване езика на тялото, подготвяне на обстановката за извършване на дадена дейност, съучастник в играта на детето, поощряване на другите деца да се сближат с наблюдаваното дете и др.
Силни страни на наблюдението: помощ от учителя, която може да доведе до по-високи резултати.
Слаба страна на наблюдението е субективизма на учителя при наблюдение поведението на детето и регистриране на резултатите.

2. Познавателна задача
Задачите, които са използвани за установяване на резултатите по седемте образователни направления през учебната година са два вида:
Задачите със структуриран отговор, които се използватза проследяване на възприемането на знанията, тяхното разбиране и приложението им. Смята се, че този вид задачи имат по-висока степен на обективност, което от своя страна допринася за надеждността на измерването на резултатите от развитието.
Задачи със свободен отговор се използват при установяване на изпълнителски умения – пеене, свирене, рисуване, моделиране, конструиране – при които се проследява тяхното изпълнение и анализира крайният резултат, който във всички случаи ще бъде уникален за всяко дете.

3. Продукти от дейността на децата
По време на цялостния престой на детето в детската градина, чрез активното му участие в различни видове дейности, то създава различни по характер продукти (фантастични разкази, игри, рисунки, апликации, конструктивни и хартиени модели, пластелинови фигури и форми, и др.). Част от тези произведения могат да се съхраняват в хартиен вариант – в Портфолиото на детето, други – да бъдат документирани чрез видео и снимки и поставени в портфолиото. Те имат изключителна стойност при проследяване на резултатите от образователния процес, документирайки развитието, креативността и успеваемостта на детето.

Форми за проследяване на постиженията. Портфолио
В хода на предучилищното образование постиженията на детето се отразяват в детско портфолио, което е своеобразен запис на детското развитие от първа възрастова група и продължава до края на подготвителна група.
Портфолио означава ,,запис”, от латински - „носещ листа хартия”, подразбира се печатните текстове лист. Когато става въпрос за детско портфолио, имаме предвид ,,запис” на етапите от процеса на адаптиране, игра и учене, както и постиженията по различните образователни направления. Портфолиото онагледява етапите през които преминава детето, прави ги ,,видими” и помага на детския учител да направи съответни изводи и препоръки относно по-нататъшното личностно развитие на детето, и по този начин може да подпомогне и родителя.
За разлика от другите методи за оценяване, които дават информация за моментното състояние, портфолиото отразява развитието на детето, като процес. За да се постигне този ефект, материалите включени в портфолиото трябва да бъдат събирани по време на целия престой на детето в детската градина.
Цел: Хронологично и автентично проследяване на резултатите от социализацията, възпитанието и обучението на детето в детската градина.
Принципи: При създаване на портфолиото учителят съблюдава следните: Личностен и индивидуален подход
Автентичност Хронологичност Активност
Интерактивност и комуникация Прозрачност
Креативност и успеваемост
Характеристики на детското портфолио:
Да се анализират, обобщят и систематизират резултатите от дейностите на детето. Да се оценят обективно детските постижения.
Да се уважи и стимулира неповторимостта у всяко дете.
Да се планира по-нататъшната програма за личностното развитие на детето.
Видове: Според носителят на информация портфолиото може да бъде: хартиено или електронно портфолио.
Съдържание: В портфолиото се включва всичко, което показва хронологично уникалността и индивидуалността в развитието на детето; резултати от постиженията по седемте образователни направления: български език и литература, математика, околен свят, изобразително изкуство, музика, конструиране и технологии и физическа култура.
Портфолиото е набор от подбрани и подредени материали, снимки (на предмети, продукти от различните дейности – моделиране, конструиране, игри и т.н.), резултати от дидактични задачи, участие в тържества (снимки и дискове), протоколи от наблюдение, чек листове, които отразяват постигнатите конкретни резултати в развитието и обучението. В детското портфолио се поставят грамоти и отличия, получени от участия в състезания и конкурси. Информацията и материалите се подреждат в следните три раздела на портфолиото:
Първи раздел: Обща информация за детето
Представянето на детето, включва следната примерна информация:
· Календарна възраст на която детето постъпва в детската градина. Семейството и семейна среда.
· Особености при адаптация към нови условия; Как е преминал процесът на адаптиране към детската градина и живота в групата.

· Особености, напредък и затруднения в областите: здравното, физическото и двигателно развитие; социално, емоционално, познавателно, езиково и комуникативно развитие.
· Особености, успехи и затруднения при учене, игри и активности.
· Изявени интереси и способности.
· Приятели, занимания и игри и др.
· Дейности и интереси извън детската градина.
Когато учителят не разполага с информация, не е необходимо да я описва. Описанието е автентичен разказ на детето, в който е включено само това, което учителят е регистрирал чрез обективност.
Втори раздел: Резултатите от постиженията на детето в процеса на социализация, възпитание и обучение на детето в детската градина.
Трети раздел: Обобщение за готовността на детето за училище. Препоръки за насърчаване и мотивиране на детето за дейности стимулиращи личностното, емоционално и социално развитие.
Представянето на всички материали е хронологично, от първа до подготвителна група за училище. Към всеки раздел може да има приложение в което да се добавят: материали, доказателства отзиви и оценки (от музикален ръководител, ръководители на допълнителните дейности, провеждани в детската градина, колеги от други групи), грамоти и отличия и др.
Всички събрани материали в портфолиото трябва да бъдат датирани и подписани от учителите в групата.
Външно оформяне на портфолиото: В индивидуална папка се поставя съдържанието на портфолиото. Всеки раздел на портфолиото се поставя в отделен пластмасов джоб или плик – в който се събират съответните материали. За по-красиво оформление, всеки раздел – може да бъде в различен цвят. По този начин по-лесно ще се откриват отделните раздели.

Изискванията към учителя при събиране и създаване на детското портфолио:
Всеки раздел може да има приложение, в което да се добавят: материали, доказателства отзиви и оценки (от музикален ръководител, ръководители на допълнителните дейности. Да прояви обективност при събиране и рецензиране на материалите в портфолиото. Да включва всичко, което смята, че е полезно и необходимо за детето, за да уважи неговата личност, достойнство.
Да открива промяната и динамиката в развитието на детето чрез получените резултати. Да открива потенциала на детето.
Да разпознава затрудненията на детето.
Да насърчава детето и родителите в процеса на промяна на детското развитие.
Чрез портфолиото се документира процесът на развитие и учене, различните нива през които преминава детето, както и постиженията в различните образователни направления. Портфолиото онагледява тези нива, прави ги ”видими” и помага да се направят изводи и препоръки относно по- нататъшното личностно развитие на детето.
В края на предучилищното образование портфолиото се предава на родителите. С оглед индивидуалните особености в развитието и постижения на детето в предучилищна възраст, които са отразени в неговото портфолио е желателно родителят да запознае началния учител с портфолиото на детето си. По този начин се осигурява приемственост и продължаващо взаимодействие между родителите и новата образователна институция - училището. А по отношение на детето – да се намали тревожността и стреса при предстоящата му адаптация в новата училищна среда.
Установяване на готовност на детето за училище.
Готовността на детето за училище да се отчита по пет показателя: физическо, познавателно, езиково, социално и емоционално развитие на детето.
За всеки показател се приписват критерии, за да може да бъде отчетен.

Отчитането на показателите за установяване на училищна готовност се извършва чрез двете форми – портфолио и протоколи за наблюдение.
Установяването на училищна готовност се извършва 14дневен срок преди края на учебното време.
Резултате се вписват в удостоверение издадено от детската градина.
Резултатите за родителя се оформят в самостоятелна бланка за информация за резултатите от предучилищното образование
Първи раздел: Обща информация за детето
Представянето на детето включва следната примерна информация.
Календарна възраст, на която детето постъпва в детската градина. Семейството и семейна среда.
Особености при адаптация към нови условия; Как е преминал процесът на адаптиране към детската градина и живота в групата?
Особености, напредък и затруднения в областите: здравното, физическото и двигателно развитие; социално, емоционално, познавателно, езиково развитие.
Особености, успехи и затруднения при учене, игри и активности. Изявени интереси и способности.
Приятели, занимания и игри и др.
Дейности и интереси извън детската градина. Как ще опишете индивидуалността на детето.
Когато учителят не разполага с информация, не е необходимо да я описва. Описанието е автентичен разказ за историята на детето, който включва само и единствено тази информация, която учителят е наблюдавал и регистрирал.
Втори раздел: Резултатите от постиженията на детето в процеса на социализация, възпитание и обучение на детето в детската градина.
Трети раздел: Обобщение за готовността на детето за училище. Препоръки за насърчаване и мотивиране на детето за дейности стимулиращи личностното, емоционално и социално развитие.
Представянето на всички материали е хронологично, от първа до подготвителна група за училище.Всички събрани материали в портфолиото трябва да бъдат датирани и подписани от учителите в групата и от съответните специалисти (музикален ръководител, ръководител на група за допълнителни дейности, които са работили с детето).

МЕХАНИЗЪМ НА ВЗАИМОДЕЙСТВИЕ МЕЖДУ УЧАСТНИЦИТЕ В ПРЕДУЧИЛИЩНОТО ОБРАЗОВАНИЕ

Предучилищното образование като процес на възпитание, социализация и обучение на децата се осъществява при взаимодействие и сътрудничество с родителите.
Родителите са участници и партньори в предучилищното образование заедно с децата, учителите, директорите и другите педагогически специалисти.
Сътрудничеството и взаимодействието между учителите, директорите и другите педагогически специалисти и родителите създават условия за постигане на целите от Закона за предучилищното и училищното образование, както и за формиране на положително отношение към детската градина и училището и мотивация за учене.
Сътрудничеството и взаимодействието между родителите и детската градина, се осъществяват при, чрез:
1. индивидуални срещи в удобно за двете страни време;
2. родителски срещи;
3. присъствие и участие на родителите в процеса на предучилищното образование;
4. други форми за комуникация.
Формите на сътрудничество се определят съвместно от директорите, учителите, другите педагогически специалисти и родителите


родители:

Цели за съвместно сътрудничество между учители от детската градина и
1. Повишаване доверието в образователната система.
2. Активно участие на родителите за успешна адаптация и социализация на детето,

както и в образованието на техните деца за подкрепа на личностното развитие на децата.
3. Създаване на условия за ранно детско развитие и подготовката на децата за училище.
4. Разбиране, подкрепа и споделена отговорност между детската градина и семейството за формиране на положително отношение към училището и мотивация за учене.
5. Съвместна работа за разбиране на ученето като ценност.
6. Разпределяне на правата, задълженията и отговорностите между детската градина и семейството за постигане на стратегическите цели и приоритетите на политиката за учене през целия живот.
Сътрудничеството и взаимодействието между родителите и детската градина или училището се осъществяват чрез индивидуални консултации, родителски срещи, обучения, както и всеки път, когато конкретна ситуация или поведение на детето го прави необходимо.
Родителите дължат почит и уважение на педагогическите специалисти, които от своя страна зачитат правата и достойнството на самите родители, като участници и партньори в системата на предучилищното образование.
Родителите участват в Обществения съвет на детската градина. Родителите имат права и задължения.
Отговорно участие на семейството в стимулиране постиженията на децата и позитивното семейно възпитание.
Позитивното семейно възпитание е свързано с грижи за благополучието на децата и общуване, които им дават възможност да постигат най-добри резултати в отношенията в семейството, в детската градина, с приятелите и в обществото.
Позитивното възпитание предполага родителите да развиват способностите на детето чрез признание, ориентиране в света и определяне на рамки, в които то се чувства сигурно и може да се развива в пълна степен.
Взаимодействието с родителите е свързано както с традиционни форми за сътрудничество със семейството - поддържане на постоянна връзка, родителски срещи, така и с неформални интерактивни стратегии и технологии - социално-педагогически тренинг за оптимизация на житейско-педагогическата култура на семейството.
Предлагане на образователни материали за родителите по проблематиката на семейното възпитание.
Работата в сътрудничество и партньорство между педагози и родители е основата, върху която се създават конкретните практики и опит за печелене на широка обществена подкрепа на детската градина като институция.
В случаите на обща и допълнителна подкрепа на личностното развитие на децата екипът за подкрепа за личностно развитие работи съвместно с родителите.
Предучилищното детство е ценен и значим период в живота на човека. Безспорни авторитети за детето в тази възраст са възрастните - родители и екипа в детската градина, които оказват съдействие и подкрепа на детето в този процес. Чрез предучилищното образование в детската градина се полагат основите за учене през целия живот, като се осигурява физическо, познавателно, езиково, духовно-нравствено, социално, емоционално и творческо развитие на детето и се отчита значението на играта за детето. В резултат на сътрудничество между учителя и родителя, детето получава най-необходимата и ценна подкрепа за неговото пълноценно цялостно развитие.
В програмната система на детската градина е залегнала темата за приобщаването на детето. В съвременния живот приобщаването се е превърнало в универсална и общочовешка тема, решаването на която е мярка за хуманизъм и етика на дадено общество. Приобщаването на едно дете и неговите родители в живота на детската общност включва освен децата със СОП и децата, които се отличават по етнос, култура, непълни семейства, деца отгледани от един родител или от други членове на семейството, или настойници и т.н. Всички тези деца, израснали в различна среда и култура – имат специфични и специални потребности. Темата за приобщаването трябва да

бъде разгледана през различните призми – морална, духовна, етична и образователна. Нашето обществото е съчетание от многообразие, не е моделирано, така, че да изолира различията.
Програмната система, е базирана върху уважение на различията и отхвърляне на предразсъдъците.
Необходима е подкрепа на родителите, за да знаят как да говорят с детето си за различията. Да се ползват подпомагащи специалисти - психолози, специални педагози, ресурсни учители, логопеди, социални работници и др. В процеса на приобщаване и преодоляване на затрудненията на детето е необходимо по-ранно навременно и пълноценно сътрудничество между родителите и съответните специалисти.
Чрез различните форми на сътрудничеството и взаимодействието между учителите, директорите и другите педагогически специалисти и родителите в детската градина се създават условия за постигане на целите на детската градина – за възпитание, социализация, отглеждане, обучение, на децата, както и за формиране на положително отношение към детската градина и училището.

Форми на сътрудничество и взаимодействие между детската градина и семейството
Взаимодействието, основано на взаимно доверие и сътрудничество, между родителите на всяко дете и екипа на детската градина, има голямо значение за адаптирането на детето към правилата на образователната среда, както и за развиване на самоувереност и чувство за принадлежност.
Сътрудничеството с родителите се постига на две нива:
· на ниво групата	- във форма на родителски актив.
· на ниво детската градина - във форма на Родителско настоятелство, Обществен съвет.
Формите на сътрудничество между детската градина и семейството са обединени в две групи: индивидуални и групови форми на работа.

Индивидуални форми на сътрудничество
Индивидуален разговор между детския учител и родителя.
Провежда се по договаряне между учителя и родителя. Учителят би трябвало да предложи време в което няма деца в групата(сутрешните часове; или късния след обяд) или в групата е осигурено присъствие на друго лице от детската градина. По този начин детският учител не нарушава правата на децата и своите задължения по длъжностната характеристика, Правилника за вътрешния ред, а осигурява защитеност на децата в групата.
Срещата може да се проведе в месец септември. По време на първата среща родителите трябва да запознаят учителя с особеностите на тяхното дете, да поговорят открито за техните страхове и очаквания от детската градина. Учителят на групата запознава родителя с правилника на градината и правилата в групата, както и с неговите родителски задължения.
Видове разговори:
Във връзка с тяхната цел, могат да бъдат:
Първоначален и опознавателен разговор
· с цел запознаване на детския учител с родителя и детето. Срещата се провежда през месец септември. На тази среща родителите могат запознават учителя с особеностите на тяхното дете, за своите очаквания – какво ще се случи с детето им в детската група. Учителят ги запознава с правилата в групата, в детските градина и с техните родителски задължения.
Информативни разговори
· с цел запознаване на родителя с резултатите от предучилищното образование. Провеждат се в началото и края на учебната година.
Рутинни разговори
· с цел информиране на родителя за промените в детското развитие и поведение, както и за придобитите или в процес на придобиване на умения по отделните образователни направления. Провеждат се в различни времеви интервали: ежедневни, седмични или месечни.

Индивидуална консултация
Провеждат се:
По инициатива на учителя:
· Ако учителят трябва да сподели наблюдавани затруднения, които изискват намесата на външен експерт специалист, той трябва да обясни това на родителите. Да подскаже варианти за вземането на решение, което засяга бъдещо развитие на неговото дете.
По инициатива на родителя:
· Когато родителят среща затруднения при отглеждането, възпитанието или при оказване на помощ в процеса на обучение. В тези случаи е необходимо детският учител да насочи родителя към специалист или самият той да насочи родителят към работещи стратегии.
Други индивидуални форми: Съобщения
Устни съобщения:
· телефонно обаждане, скайп разговор, вайбър група; Писмени съобщение:
· са емайл, месинджър, лично съобщение във фейсбук на групата. Използват се в зависимост от ежедневните събития и извънредни ситуации, при провеждане на празници и развлечения и др., събития в детската гадина или извън нея, могат да възникнат ситуации в които учителят да използва бързи форми на съобщения.
За планираните мероприятия, за които е необходима повече подробна и детайлизирана информация за родителя е желателно използването на писмени съобщения.

Групови форми на сътрудничество с родителите
Родителската среща е традиционната и най-популярна групова форма. Създаването на сплотена група от родители, които да се включат в живота на групата, допринася за реализирането на целите и задачите на детската градина. Позитивното въвличане на родителите като наблюдатели, участници и партньори, подпомага реализирането на програмната система на детската градина. Сътрудничеството с всички родители се постига:
В началото на учебната година, във всяка група на детската градина се организира родителска среща, на която представя работния план за учебната година. Координират се очакванията на родителите и на екипа на групата. Избира се комитет на родителите. Определят се неговите функции, работните отношения и начин на комуникация с екипа на групата. Родителските срещи през учебната година могат да се планират, според потребностите и желанията на родителите. В съдържателен аспект, трябва да бъдат тематични, съобразени с актуални за възрастта – „горещи” и доминиращи теми, във връзка възрастовите особености на детското развитие и съответни поведенчески реакции на децата в групата. Ключови теми на детското развитие са:
· адаптация на детето в детската група;
· правила в детската група (първа възрастова група, яслена група);
· специфични особености във физическото, познавателното, езиковото, духовно- нравственото, социалното, емоционалното и творческо развитие на детето – за втора и трета възрастови групи;
· детските приятелства; готовността на детето за живота в училище; готовност за учене за подготвителна група.

Групи за подкрепа на родители - форма за групова подкрепа
В групата родителят получава формална подкрепа от останалите родители, по въпроси които не може самостоятелно да реши и търси допълнителна емоционална подкрепа и

информация. Чрез групата родителят има възможност да преживява чувството на увереност, защитеност и равнопоставеност.

Видове групи за подкрепа на родителите:
· група на родителите, които имат еднакви проблеми относно детското развитие;
· група на родителите, които имат еднакви вярвания и модели на възпитание;
· група родители, които имат нужда от развиване на своите умения като родители;
· група родители на надарени деца;
· група на татковците и др.
Тренинг с родители
Тази интерактивна форма на комуникация, върху основата на диалогичното общуване между лектора (учителя) и участващите в тренинга (родителите).
Търсим да стимулираме личностна промяна чрез тренинга. Родителите - участници в тренинга, могат да осъзнаят, да „разчупят” традиционните си убеждения и вярвания за домашното възпитание и взаимоотношенията между родители-деца, между хората; да овладеят нови социални умения, да променят ценностната си ориентация и да се обогатят с нови психолого-педагогически знания.

Участие на родителите в процеса на предучилищното образование
Включването на родителите в живота на детето в детската група е важна форма на сътрудничество между детската градина и семейството. Родителите присъстват на открити ситуации, тържества, празници и състезания.
Във детската градина се изработва план за съвместни инициативи с родителите. Най- често това са различните празници и тържества, в които родителите ще вземат участие. Необходимо е на родителите да им се предостави възможност да участват, както в съставянето на плана, така и при неговата подготовка и реализация. Ще могат да се включат по-голяма част от родители, според техните индивидуални нагласи, способности (организаторски, изпълнителски, музикални, кулинарни, естетически и др.) и възможности или чрез труд.
Родителите могат да участват и в образователния процес провеждан в детската градина чрез включването им в основната форма на работа - ситуацията. Всеки родител от групата е ценен с неговата личност и професионална реализация. В зависимост от целта на ситуацията, може да се покани родител, който има съответната професия или професионални компетентности по изучаваната тема.
Чрез словесен разказ, презентация или демонстрация по дадена тема близка до образователното съдържание или чрез посещение на неговата месторабота децата по-лесно могат да възприемат и осмислят интегрираните знания от съответните направления.
Значението на включването на родителя има тристранен характер:
· за детето, защото чувства подкрепата и съпричастността на родителя към това, което е важно за него;
· за родителя, който може да види детето си в различна от ежедневието ситуация; да общува с другите деца от групата и по този начин да обогати своите родителски умения.
· за детските учители в групата с цел, успешното постигането на целта на социализация, възпитание и образование на детето, чрез подкрепата получена от родителите.

Форми за комуникация учител - родител
Във връзка с периодично предоставяне на информация, относно промени в учебната програма; правилата в групата; предстоящи празници, важни събития в детската градина; статии или материали във връзка с детското развитие; новини от живота в детската градина; продукти от

дейността на децата (рисунки, работни листове, снимки) и др., могат да се използват следните форми:
· Сайт на детската градина
· Информационни табла за родителя
· Фейсбук на групата, градината
Информация относно качеството на учителската дейност, резултатността в детската градина извън нея, участие на децата в различни конкурси и състезания. Публичност чрез:
· Електронно портфолио на детската градина
· Портфолио на учителите в групата
ПЛАН ЗА ДЕЙСТВИЕ И ФИНАНСИРАНЕ ЗА 2025 И 2026 ГОДИНА
Дейности за постигане на целите
1. Управленска дейност:
· Разпределение на изпълнението на заложените стратегически цели в годишен план за дейността.
Определяне на конкретни срокове, задължения и отговорности по реализацията им. Докладване на резултатите.
· Разпределение на учебния материал, утвърждаване на седмични и месечни разпределения.
· Избор на познавателни книжки, учебно-помощна литература, учебни пособия и други информационни средства.
· Създаване на екип за мотивиране на персонала на детската градина, с цел издигане на рейтинга.
· Работа на ръководство и педагогическия екип в посока на повишаване на инициативността от страна на родителите за участие във вътрешния живот на детската градина и мотивиране на заинтересоваността им.
· Разработване на критерии за оценка труда на учителите в рамките на детската градина и мотивиране на стремежа към реализация и кариера в рамките на детската градина.
2. Образователно-възпитателна дейност:
· Провеждане на дни на отворени врати по различни поводи.
· Прилагане на иновационни технологии от квалифицирани учители, чрез разчупване рамките на стандартната система на педагогическо взаимодействие, с нови методи и форми и прилагане на интерактивно обучение и иновации.
· Обособяване на детската градина, като център на социални и културни изяви, разширяване връзките с околната среда.
· Планиране разширяването на връзките с културните институции в града за формиране на гражданско възпитание у децата.
· Отбелязване на годишнини и официални празници, посещения на културни институти.
· Обсъждане на здравословното състояние на децата. Обсъждане проблеми на възпитателната работа.
3. Контролна дейност:
· Повишаване ефективността на контролната дейност – педагогически контрол, административен контрол.
4. Квалификационна дейност:

· Повишаване на квалификацията на преподавателският състав, чрез осигуряване условия за участие във вътрешно-квалификационна дейност, осигуряваща необходимата педагогическа и методическа култура и подготовка на педагозите.
· Самоквалификация по приоритети от педагогическата колегия за повишаване на конкурентноспособността и професионалното самочувствие.
· Планиране на семинари за повишаване квалификацията на учителите за обогатяване формите на вътрешна и външна квалификация.
· Включване в Годишен план за повишаване на квалификацията, финансиран със средства от бюджета на детската градина.
5. Административно – стопанска дейност:
· Модернизиране на материално-техническата база, чрез извършване на капиталов и текущи ремонти, закупуване на техника и материали.
· Осъществяване на административни дейности, свързани с управлението на детската градина.
6. Социално битова и културна дейност:
· Реализиране в детската градина на дейности, свързани с превенцията на проблемното поведение.
· Планиране и честване на национални, общоградски и вътрешно-градински празници и мотивиране участието в тях .
· Стимулиране на участието на децата в пресъздаването на традиции и обичаи, с цел изграждане у тях на нравствени и естетически ценности.
· Осигуряване на безопасна и здравословна социална и физическа среда за деца и учители.
· Подобряване на физическото развитие и дееспособността на децата.
7. Финансова дейност
· Подобряване на дейностите по финансово осигуряване на детската градина за реализиране стратегическите цели, като се залагат приходи от бюджета на детската градина, от бюджета на общината, така и от собствени средства, осигурени от извършване на допълнителни дейности и от дарения.
· Подобряване процеса на бюджетиране, като се въведат механизми за икономично, ефективно и ефикасно разходване на ресурсите.
· Използване на извън бюджетните средства за дофинансиране на дейностите по реализиране на стратегията, участие в целеви програми.
· Въвеждане на политики и процедури за опазване на собствеността и активите на детската градина.
· Финансовите средства ще бъдат насочени към здравеопазване, образование, възпитание, спорт, технологии.
Финансово обезпечаване на изпълнението на стратегията

ОЧАКВАНИ ПРИХОДИ ЗА 2026 г.

[bookmark: _GoBack]Разходван бюджет за 2025година от 1 512 000 лв. 

	№
	Финансова  година
	бюджет в лева

	1.
	 2025
	1 695 000

	2.
	 2026
	1 899 000

	3.
	 2027
	2 103 000

	
	Очаквани приходи 
	

	1.
	 2025
	1000

	2.
	 2026
	1500

	3.
	 2027
	1500



Сътрудничество между детската градина и други педагогически специалисти и институциите, подпомагащи дейностите на детската градина.

Реализиране на съвместни дейности с различни институции: социални, здравни, културно-просветни обществен съвет, РУО, община, НПО, културни институции и др.
Формите на сътрудничество с различните институции, могат да бъдат: индивидуални консултации, групови срещи, лектории, съвместни празници и др.

Стратегията за развитие на Детска градина № 1 „Ян Бибиян“ е приета с решение на педагогическия съвет с Протокол № 03/ 20.02.2025 г. и е утвърдена със заповед на директора
№	39/ 20.02.2025 г.
